Απόλλων Καλαμαριάς (πετοσφαίριση ανδρών)

Ο Μορφωτικός Γυμναστικός Σύλλογος Καλαμαριάς ο Απόλλων είναι ελληνικό αθλητικό σωματείο το οποίο εδρεύει στην Καλαμαριά. Ιδρύθηκε στις 24 Ιανουαρίου 1926 από μία παρέα Ποντίων, για τους οποίους αποτελεί σημείο αναφοράς μέχρι σήμερα. Τα επίσημα χρώματα του είναι το μαύρο και το κόκκινο. Στο έμβλημα του απεικονίζεται ο θεός της μουσικής, των τεχνών και του φωτός, Απόλλων.

 Ιστορία 

Τραπεζούντα
Το τμήμα μπάσκετ έχει τις ρίζες του στο 1910 στην Τραπεζούντα. Ο σύλλογος υπήρχε με την ονομασία  Απόλλων Τραπεζούντας (ή Απόλλων Πόντου) ιδρύθηκε στην Τραπεζούντα το 1910, και το γήπεδό της κατά πάσα πιθανότητα βρίσκονταν κοντά στο λιμάνι της πόλης. Στην περιοχή του Πόντου ήδη υπήρχε ο αθλητικός σύλλογος «Πόντος» από το 1903 στη Μερζιφούντα.Απόλλων 1926: Η ομάδα-σύμβολο των Ποντίων - pontosnews.gr Σύµφωνα µε µαρτυρίες του σοφού δασκάλου Γεώργιου Κυπαρισσίδη, ο σύλλογος ηταν Μορφωτικός, Μουσικός και Γυµναστικός για την εκµάθηση µουσικών οργάνων (κυρίως λύρας), κιθάρας, µαντολίνου, ακορντεόν και πιάνου. Παράλληλα διατηρούσε τµήµατα γνώσης ποντιακών παραδοσιακών χορών, ποντιακού θεάτρου και οικοκυρικών (ράψιµο, κέντηµα κλπ.) αλλά είχε και οµάδες βόλεϊ, αγοριών – κοριτσιών. 

Ο Τραπεζούντιος «Απόλλων» είχε έµβληµα τον θεό Απόλλωνα µε ένα κεµεντζέ στο χέρι και χρώµατα γαλάζιο – άσπρο, όπως η ελληνική σηµαία.ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ ΤΜΗΜΑ Αθλητής του Απόλλωνα Τραπεζούντας –στο τμήμα βόλεϊ– υπήρξε και ο πασίγνωστος Πόντιος συγγραφέας Δημήτρης Ψαθάς.

Τα πρώτα χρόνια

Οργανωμένο τμήμα πετοσφαίρισης του Απόλλωνα δεν υπήρχε από τα πρώτα χρόνια της ίδρυσής του, αν και υπήρχε ως αγώνισμα με ψυχαγωγικό χαρακτήρα.«Ιστορικό Τμήματος», πληροφορίες στην επίσημη ιστοσελίδα του τμήματος πετοσφαίρισης ανδρών. Η πρώτη οργανωμένη προσπάθεια για τη δημιουργία σχετικών τμημάτων παίδων, εφήβων, ανδρών και γυναικών ανάγονται στα τέλη της δεκαετίας του 1960. Με δεδομένα τα προβλήματα υποδομής και την έλλειψη ενδιαφέροντος από νέους αθλητές, η λειτουργία του τμήματος ανεστάλη το 1976. Το 1978 αποτέλεσε ιδρυτικό μέλος της ΕΠΕΣΘ αλλά σύντομα έγινε αδρανής. Στις αρχές της δεκαετίας του 1980, μια παρέα αθλητών – που αξιοσημείωτα ήταν προχωρημένης ηλικίας – μεσολάβησε για την επανίδρυση του τμήματος ανδρών, επιτυγχάνοντας αξιόλογα αποτελέσματα.

Επανίδρυση και επιτυχίες: 1987-2004
Το τμήμα πετοσφαίρισης λειτουργεί επίσημα από το 1987. Κατά τα έτη 1989 και 1996 αναδείχθηκε πρωταθλήτρια ομάδα της Β' Κατηγορίας Ανδρών της Ε.ΠΕ.Σ.Θ. Από την περίοδο 1996-97 συμμετείχε σταθερά στην Α' Κατηγορία, κατακτώντας ένα Κύπελλο Ανδρών το 2003. Η κατάκτηση τόσο του Πρωταθλήματος Α' Κατηγορίας όσο και του Κυπέλλου την επόμενη χρονιά χάρισε στο σύλλογο την άνοδο στη Γ' Εθνική Κατηγορία το φθινόπωρο.

Ανοδική πορεία στις εθνικές κατηγορίες: 2004-2012

Η περίοδος 2007-08 μπορεί να χαρακτηριστεί η πιο επιτυχημένη στην ιστορία του τμήματος καθώς, αν και νεοφώτιστο στην Α2 Εθνική Κατηγορία, κατέλαβε την πρώτη θέση, με προπονητές το Γιώργο Καραβιδόπουλο αρχικά και κατόπιν το Γιώργο Περσιανλή.«Πρωταθλητές & Κυπελλούχοι Ελλάδος» , πληροφορίες στον επίσημο ιστότοπο της Ε.ΠΕ.Σ.Θ. Έκτοτε λαμβάνει μέρος στο Πρωτάθλημα της Α1 Εθνικής Κατηγορίας ανδρών.

Κατά την αγωνιστική περίοδο 2010-11 ο σύλλογος κατετάγη 10ος σε σύνολο 12 ομάδων αποφεύγοντας τον υποβιβασμό.«Αγωνιστικός Απολογισμός 2010-11», επίσημος ιστότοπος Volley League. Στα πλαίσια του θεσμού του Κυπέλλου Ελλάδος αποκλείστηκε στη «Φάση των 16», γνωρίζοντας την ήττα με σετ 3-1 (25-12, 19-25, 25-19, 25-22) από τον Α.Ο. Κηφισιάς.«Συνεχίζει στους «8» η Κηφισιά» , άρθρο στον επίσημο ιστότοπο της Ε.Ο.ΠΕ. 

Το τμήμα παμπάιδων του συλλόγου κατέκτησε το Πρωτάθλημα Ε.ΠΕ.Σ.Θ. κατά την αγωνιστική περίοδο του 1997.

Το τμήμα πετοσφαίρισης ανδρών του Απόλλωνα Καλαμαριάς συμμετείχε κατά την αγωνιστική περίοδο 2011-12 στο Πρωτάθλημα της Α1 Εθνικής Κατηγορίας ανδρών, γνωστή ως Volley League.«Απόλλων Καλαμαριάς», στοιχεία του συλλόγου στον ιστότοπο της Volley League. Ωστόσο για οικονομικούς λόγους αποσύρθηκε από το Πρωτάθλημα μετά την ένατη αγωνιστική. Κατά συνέπεια, η ομάδα καταλαμβάνει την τελευταία θέση στη βαθμολογία του φετινού πρωταθλήματος, κάτι που σημαίνει υποβιβασμό στην Α2 Κατηγορία για την αγωνιστική περίοδο 2012-2013, ενώ άρχισε στο νέο πρωτάθλημα με -3 βαθμούς.«Οι επιπτώσεις από την αποχώρηση του Απόλλωνα», άρθρο στον ιστότοπο GreekVolley.com, 3 Ιανουαρίου 2012.

Α2, τίτλοι στην ΕΠΕΣΘ και Κράβαρικ
Το 2015 επέστρεψε στους τίτλους με το Κύπελλο της ΕΠΕΣΘ, ενώ το 2016-17 κατέκτησε και την Α' ΕΠΕΣΘ που πλέον θεωρούνταν ως η νέα Β' Εθνική. Την σεζόν 2017-18 αγωνίστηκε στην Α2 με αρκετές μεταγραφές.

To καλοκαίρι του 2020 ανέλαβε ως παίκτης-προπονητής ο θρυλικός Αντρέι Κράβαρικ (η τελευταία φορά που αγωνίστηκε ήταν το 2012 με τα χρώματα του Ηρακλή)– Βόμβα με Κράβαρικ στον Απόλλωνα Καλαμαριάς (2020) - metrosport2021.gr και το 2022 ο Απόλλων ήταν φιναλίστ στο Κύπελλο ΕΠΕΣΘ. Την σεζόν 2025-26 αγωνίζεται στην ανώτερη κατηγορία της ΕΠΕΣΘ, που θεωρείται ως Β' Εθνική.

Σημαντικοί αθλητές
  Δημήτρης Ψαθάς (Απόλλων Τραπεζούντας)
  Στέφανος Νανάς
  Γιάννης Παπαϊακώβου
  Αντρέι Κράβαρικ
  Αντρέι Μπαγκντασαριάν Ανανέωσε ο Αρχηγός Αντρέι Μπαγκντασαριάν (2021) -  mgskapollon.gr
  Jeremy Wilcox
  Darko Tesic
  Gabriel Zobo-Lebay
  Ανέστης Δημητριάδης
  Δημήτρης Βλασσακίδης
  Αντώνης Κοντογιάννης

Σημαντικοί προπονητές
  Στέφανος Νανάς Στέφανος Νανάς
  Δήμος Ανδριανίδης
   Αντρέι Κράβαρικ Βόλεϊ: Ο Κράβαρικ παίκτης – προπονητής στον Απόλλωνα Καλαμαριάς (2020) - sport24.gr
  Γιώργος Τζανής  ΠΑΡΑΜΕΝΕΙ ΠΡΟΠΟΝΗΤΗΣ Ο ΤΖΑΝΗΣ ΣΤΟ ΑΝΔΡΙΚΟ ΒΟΛΕΪ (2018) - mgskapollon.gr
  Περσιανλής Γιώργος ΑΠΟΛΛΩΝ ΚΑΛΑΜΑΡΙΑΣ 2009-2010 - greekvolley.eu
  Γιώργος Καραβιδόπουλος

Τίτλοι - διακρίσεις
Α2 Εθνική (1): 2008
Β΄ Εθνική  (1): 2007
Γ΄ Εθνική  (1): 2006
Δεύτερη θέση: 2005
 Α' ΕΠΕΣΘ (2): 2004, 2017
 Β' ΕΠΕΣΘ (2): 1989, 1996
 Κύπελλο ΕΠΕΣΘ (3): 2003, 2004, 2015
Φιναλίστ: 2022

 Παραπομπές 

 Βιβλιογραφία 
 Απόλλων Καλαμαριάς, Συλλογικό: Εγκυκλοπαίδεια του Ποντιακού Ελληνισμού, τόμος 2, εκδόσεις Μαλλιάρης-Παιδεία, Θεσσαλονίκη, 2007, σελ.28-35

Πηγές
2007=19 greekvolley.eu

 Εξωτερικοί σύνδεσμοι 

 Ιστότοπος Φιλάθλων: «Απόλλων, Πόντος, Προσφυγιά κι αίμα της καρδιάς»
 Απόλλων Καλαμαριάς, πρώην επίσημος ιστότοπος του τμήματος πετοσφαίρισης ανδρών
 Απόλλων Καλαμαριάς, στοιχεία του συλλόγου στον πρώην επίσημο ιστότοπο της Volley League.
Απόλλων Καλαμαριάς – Επίσημος ιστότοπος Wayback Machine

Πετοσφαιριση
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.ΠΕ.Σ.Θ.